title: Cine espanyol
text: Por cine espanyol cal interpretar as cintas de cine que s'han produciu por productoras cinematograficas espanyolas, que a sobén (encara que no siempre) s'han rodau en territorio espanyol, lo suyo director cinematografico y los suyos actors son de nacionalidat espanyola. Tamién se refiere a las personalidatz de nacionalidat espanyola que han treballau en os diversos campos s'o cine, dende actors dica directors, incluyendo-ie directors de fotografía, montadors, compositors, etcetra.
  
  Dende los alazetz d'a cinematografía dica hue han estau muitas las aportacions destacadas d'o cine espanyol en os diferents campos. Asinas, entre los directors en destaca l'aragonés Luis Buñuel, que tenió muita importancia en haber influyiu notablement en atras cinematografías, como lo cine francés u lo cine mexicano, pero tamién se puet mencionar a bellas figuras destacadas como Segundo de Chomón (un atro aragonés), Florián Rey (tamién aragonés), Juan Antonio Bardem, José Luis Sáenz de Heredia, Luis García Berlanga, Carlos Saura (qui tamién ye aragonés), Jesús Franco, Antonio Isasi-Isasmendi, Mario Camus, Víctor Erice, José Luis Garci, Mariano Ozores, José Luis Cuerda, Fernando Trueba, Isabel Coixet, Pedro Almodóvar, Álex de la Iglesia, Alejandro Amenábar u Juan Antonio Bayona.
  
  En atros ambitos d'o mundo d'o cine no bi ha grans figuras destacadas a livel internacional, encara que pueden citar-se lo director artistico Gil Parrondo (qui ha recibiu dos Premios Oscar), lo director de foTografía Néstor Almendros (qui ha realizau toda la suya carrera en o cine estausunidense), los actors José Isbert, Paco Martínez Soria (un atro aragonés), Fernando Rey, Francisco Rabal, Fernando Fernán Gómez (encara que naixiu de Lima ye de nacionalidat espanyola), Antonio Banderas y Javier Bardem u las actrices Imperio Argentina (naixida d'Archentina con doble nacionalidat), Sara Montiel, Carmen Sevilla, Ángela Molina, Victoria Abril, Carmen Maura, Maribel Verdú y Penélope Cruz. Tamién cal destacar o compositor aragonés Javier Navarrete con quantos premios y nominacions internacionals por as suyas composicions de bandas sonoras.
  
  Cintas destacadas
  
  Anyos 1920
  
  Anyos 1930
  
  Anyos 1940
  
  Anyos 1950
  
  Anyos 1960
  
  Anyos 1970
  
  Anyos 1980
  
  Anyos 1990
  
  Anyos 2000
  
  Anyos 2010
  
  Se veiga tamién 
   Cine aragonés.
  
  Referencias
  
  Vinclos externos